ב-14 במאי 1948 עזבו הבריטים את הארץ ומחנה אלנבי נכבש מיד על ידי כוחות הלגיון הערבי. למחרת היום תקפה פלוגת גדוד מוריה של החי"ש את המחנה במסגרת מבצע קלשון. ההתקפה יצאה משני כיוונים - כוח עיקרי תקף את המחנה משכונת בקעה במערב וכוח משני נע לכיוונו מאזור צפון תלפיות בצפון. ההתקפה המשולבת השתבשה כאשר משוריין שתקף את המחנה מצפון ספג אש ונבלם ובעקבות כך השתהתה ההתקפה העיקרית ממערב. חילופי האש חודשו במהרה במתקפת ירי מרגמות ודוידקה, עד שמגיני המחנה ברחו והוא נתפס על ידי כוחות צה"ל עד רדת הערב. במחנה נמצאה כמות גדולה של חומרי נפץ, ציוד רפואי ומוצרי מזון.
ע"י מי נכבש מחנה אלנבי מיד עם עזיבת הבריטים את הארץ?
נכבש מיד על ידי כוחות הלגיון הערבי